УКАЗАНИЕ ЗА ПОДГОТОВКАТА НА ОФЕРТА
Наименование на поръчката: „Неотложен и авариен ремонт на покрива на КДБ 1 курортна поликлиника (стара сграда) – „СБР-НК“ ЕАД, филиал Велинград“
Възложител: „Специализирани болници за рехабилитация – Национален комплекс” ЕАД
При изготвяне на офертата всеки участник в процедурата за възлагане на обществена поръчка е длъжен да се придържа точно към обявените от възложителя условия.
До изтичането на срока за подаване на офертите всеки участник в процедурата може да промени, допълни или да оттегли офертата си.
Всеки участник в публичното състезание за възлагане на обществена поръчка има право да представи само една оферта.
Възложителят не е допуснал представяне на варианти, съответно всеки участник може да предложи само един вариант в офертата си.
Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедурата едно физическо или юридическо лице може да участва само в едно обединение.

Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен в Обявлението. На основание чл. 67, ал. 4 от ЗОП, ЕЕДОП от участниците се предоставя в електронен вид. 
Документите за участие в обществената поръчка се представят в запечатана непрозрачна опаковка (плик, кашон или друга подходяща), върху която се посочват:

1. наименованието на участника, включително участниците в обединението, когато е приложимо;

2. адрес за кореспонденция, телефон и по възможност - факс и електронен адрес;

3. наименованието на поръчката, за която се подават документите.

OПАКОВКАТА НА УЧАСТНИКА СЛЕДВА ДА СЪДЪРЖА:

I.
ЗАЯВЛЕНИЕ ЗА УЧАСТИЕ. Заявлението за участие съдържа следните документи:

№1: Единен европейски документ за обществени поръчки (ЕЕДОП) (по образец) за участника в съответствие с изискванията на закона и условията на Възложителя. 

Когато участникът е обединение, се прилага отделен ЕЕДОП за всеки един от участниците в обединението. 

Когато участникът предвижда ползване на подизпълнител/и, се прилага отделен ЕЕДОП за всяко лице, посочено като подизпълнител, заедно с доказателство за поетите от подизпълнителя ангажименти и съответните доказателства, както е посочено по-долу. 

Когато участникът е посочил, че ще ползва ресурсите на трето лице, се прилага отделен ЕЕДОП за всяко лице, чиито ресурси ще бъдат ангажирани в изпълнението на поръчката. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по чл. 65, ал. 2 – 4 от ЗОП.

В приложения ЕЕДОП участникът трябва да попълни цялата информация, която се отнася до личното му състояние и която доказва съответствието му с изискванията на Възложителя, посочени в Обявлението. За доказване съответствие с критериите за подбор, участникът трябва да попълни съответните графи, съгласно заложените в Обявлението изисквания, като трябва да посочи най-малко:

1.1. Относно изискването по чл. 60, ал. 1 от ЗОП за годност за упражняване на професионална дейност: информация за валидно към датата на подаване на офертите вписване в Централния професионален регистър на строителя за изпълнение на строежи първа група, III категория или аналогичен регистър, съгласно законодателството на държавата-членка, в която е установен участникът, както и посочване на националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация, ако има такива.

Съответствието с този критерий се декларира с попълване на Част IV: „Критерии за подбор“, Раздел А: „Годност“, поле 1) на образеца на ЕЕДОП и се доказва чрез представяне по реда на чл. 67, ал. 5 и 6 от ЗОП на заверено от участие копие от документ (удостоверение или друг еквивалентен), доказващ валидно вписване в ЦПРС, освен в случаите, в които достъп до документа може да бъде осигурен чрез пряк и безплатен достъп до национални бази данни на държавите членки. 
1.2. Относно изискването по чл. 63, ал. 1, т. 1, б. а) от ЗОП за изпълнени минимум два броя строително-ремонтни дейности с предмет и обем, идентични или сходни с предмета на поръчката най-много за последните пет години от датата на подаване на офертата, участникът следва да представи информация за изпълненото строителството, идентично или сходно с предмета на поръчката с посочване на стойността, датата, на която е приключило изпълнението, мястото, вида и обема, дали е изпълнено в съответствие с нормативните изисквания, както и да посочи националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация, ако има такива.

Под „сходни с предмета на настоящата обществена поръчка” се разбира изпълнение на ремонтни дейности на покривна конструкция. 
Съответствието с този критерий се доказва с попълване на Част IV: „Критерии за подбор“, Раздел В: „Технически и професионални способности“, поле 1а) от образеца на ЕЕДОП и се доказва чрез представяне по реда на чл. 67, ал. 5 и 6 от ЗОП на Списък на строителството, идентично или сходно с предмета на поръчката, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания; 

1.3. Относно изискването по чл. 63, ал. 1, т. 5 от ЗОП, за наличие на персонал и/или ръководен състав с определена професионална компетентност за изпълнение на поръчката, участникът следва да представи информация от която да е видно съответствието на участника с изискванията на Възложителя, както следва: 

1. Технически ръководител на обекта: 

- със завършено образование – съгласно изискванията на чл. 163а от ЗУТ или еквивалент;
- да има минимум 3 (три) години специфичен професионален опит като технически ръководител на строителни обекти или на друга еквивалентна длъжност;
2. Координатор по безопасност и здраве при строително-ремонтните работи:

- да притежава валидно удостоверение за „Координатор по безопасност и здраве в строителството” или „Специалист по безопасност и здраве” или еквивалентен документ;

- да има минимум 1 (една) година специфичен професионален опит като координатор по безопасност и здраве на строителни обекти по ЗБУТ или на друга еквивалентна длъжност;
3. Контрольор по качеството на строително-ремонтните работи:

- да притежава валидно удостоверение за контрол върху качеството на изпълнение на строителството или еквивалентен документ; 

- да има най-малко 1 (една) година специфичен професионален опит като контрольор по качество в строителството на строителни обекти или на друга еквивалентна длъжност;
4. Експерт по част ВиК:

- със завършено средно специално или висше техническо образование, специалност „ВиК“ или еквивалентна специалност;

- да има най-малко 2 (две) години специфичен опит като експерт по част „ВиК“ или на друга еквивалентна длъжност;

Не е допустимо две или повече от позициите да бъдат съвместявани от едно лице, като всяка от изброените по-горе позиции следва да бъде заета от отделно лице с необходимите квалификации и професионален опит.
Съответствието с този критерий се доказва с попълване на Част IV: „Критерии за подбор“, Раздел В: „Технически и професионални способности“, полета 2) и 6) от образеца на ЕЕДОП и се доказва чрез представяне по реда на чл. 67, ал. 5 и 6 от ЗОП на Списък на персонала, който ще изпълнява поръчката, и/или на членовете на ръководния състав, които ще отговарят за изпълнението, в който е посочена професионална компетентност на лицата. 
1.4.  Относно изискването по чл. 63, ал. 1, т. 10 от ЗОП за прилагане на системи за управление на качеството, участникът следва да посочи валиден към датата на подаване на офертата сертификат за управление на качеството по стандарт ISO 9001 или еквивалентен с обхват, сходен с предмета на поръчката с посочване на – издател, номер, дата на издаване, срок на валидност и обхват, както и да посочи националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация, ако има такива. 
Под „обхват, сходен с предмета на поръчката“ се разбира строителство.
Съответствието с този критерий се доказва с попълване на Част IV: „Критерии за подбор“, Раздел Г: „Стандарти за осигуряване на качеството и стандарти за екологично управление“, първо поле от образеца на ЕЕДОП и се доказва чрез представяне по реда на чл. 67, ал. 5 и 6 от ЗОП на заверено от участника копие на валиден сертификат по стандарт ISO 9001 или еквивалентен, освен в случаите, в които достъп до документа може да бъде осигурен чрез пряк и безплатен достъп до национални бази данни на държавите членки. 
Участникът може да посочи еквивалентни мерки за осигуряване на качеството, когато не е имал достъп до такива сертификати или е нямал възможност да ги получи в съответните срокове по независещи от него причини. В тези случаи участникът трябва да посочи доказателства, че предлаганите мерки са еквивалентни на изискваните.

1.5. Относно изискването по чл. 63, ал. 1, т. 11 от ЗОП за прилагане на системи или стандарти за опазване на околната среда, участникът следва да посочи валиден към датата на подаване на офертата сертификат за управление на околната среда по стандарт ISO 14001 или еквивалентен с обхват, сходен с предмета на поръчката с посочване на – издател, номер, дата на издаване, срок на валидност и обхват, както и да посочи националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация, ако има такива. 

Под „обхват, сходен с предмета на поръчката“ се разбира строителство.

Съответствието с този критерий се доказва с попълване на Част IV: „Критерии за подбор“, Раздел Г: „Стандарти за осигуряване на качеството и стандарти за екологично управление“, второ поле от образеца на ЕЕДОП и се доказва чрез представяне по реда на чл. 67, ал. 5 и 6 от ЗОП на заверено от участника копие на валиден сертификат по стандарт ISO 14001 или еквивалентен, освен в случаите, в които достъп до документа може да бъде осигурен чрез пряк и безплатен достъп до национални бази данни на държавите членки. 
Участникът може да посочи еквивалентни мерки за опазване на околната среда, когато не е имал достъп до такива сертификати или е нямал възможност да ги получи в съответните срокове по независещи от него причини. В тези случаи участникът трябва да посочи доказателства, че предлаганите мерки са еквивалентни на изискваните.

1.6. Относно изискването в Обявлението за обществената поръчка – за участниците да не са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици: Участникът следва да попълни Част III: „Основания за изключване“, раздел Г: „ДРУГИ ОСНОВАНИЯ ЗА ИЗКЛЮЧВАНЕ, КОИТО МОЖЕ ДА БЪДАТ ПРЕДВИДЕНИ В НАЦИОНАЛНОТО ЗАКОНОДАТЕЛСТВО НА ВЪЗЛАГАЩИЯ ОРГАН ИЛИ ВЪЗЛОЖИТЕЛЯ НА ДЪРЖАВА ЧЛЕНКА“ от ЕЕДОП, като следва да бъде посочено дали: 1. участникът е / не е дружество, регистрирано в юрисдикция с преференциален данъчен режим; 2. Участникът е / не е свързано лице с дружество, регистрирано в юрисдикция с преференциален данъчен режим; 3. За участника са / не са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

В приложения ЕЕДОП се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация, ако има такива.

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

За подаване на ЕЕДОП в електронен вид, участниците следва да попълнят предоставения образец на ЕЕДОП (doc. файл), след което да подпишат попълнения файл (във формат .pdf или друг формат, който не позволява редактиране на неговото съдържание) с електронен подпис от съответните лица. Допълнителна информация във връзка с попълването и представянето на ЕЕДОП в електронен формат, участниците могат да получат на уебсайта на Агенцията по обществени поръчки (АОП) на следния адрес: 
http://rop3-app1.aop.bg:7778/portal/page?_pageid=93,1660363&_dad=portal&_schema=PORTAL    
В опаковката с офертата си, участникът следва да предостави на електронен носител и подписания с електронен подпис еЕЕДОП във файлов формат .pdf или друг формат, който не позволява редактиране на неговото съдържание. 
В случай че е необходимо един и същи ЕЕДОП да бъде подписан от 2 и повече лица едновременно, в зависимост от техническата обезпеченост на участника, допустимо е:

- да бъде представен един общ документ, подписан едновременно с електронни подписи от името на всяко от лицата, които следва да подпишат ЕЕДОП, или
- да бъдат представени отделни документи, подписани самостоятелно с електронен подпис от името на всяко от лицата, които следва да подпишат ЕЕДОП.

№2: Когато за участника е валидно едно или повече от обстоятелствата по чл. 54, ал. 1 и чл. 55, ал. 1, т. 1, 2, 4 и 5 от ЗОП, както е посочено в Обявлението за поръчка, участникът прилага и документите, доказващи предприетите мерки за надеждност съгласно чл. 56 от ЗОП. 
№3: За участници – обединения – заверено копие от документ, от който да е видно правното основание за създаване на обединението, както и следната информация във връзка с конкретната обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

При участие на обединения, които не са юридически лица, съответствието с поставените критерии за подбор се доказва съобразно условията на чл. 59, ал. 6 от ЗОП. 
II. ОФЕРТА ЗА ИЗПЪЛНЕНИЕ НА ПОРЪЧКАТА. Офертата за изпълнение на поръчката (по смисъла на чл. 39, ал. 3 от ППЗОП) съдържа:

№ 1. Техническо предложение, което включва:
1.1. Попълнено и подписано „Предложение за изпълнение на поръчката” (по образец), което включва:

1.1.1. Декларация за срока на валидност на офертата;
1.1.2. Декларация, че при изготвянето на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и са приложими към строителството;

(Органите, от които участниците могат да получат необходимата информация за приложимите правила и изисквания, свързани с данъци и осигуровки, опазване на околната среда, закрила на заетостта и условията на труд, които са в сила в Република България и са приложими към строителството или към предоставяните услуги, са: НАП, НОИ, МОСВ, МРРБ, Агенция по заетостта и Инспекция по труда).

1.1.3. Декларация за приемане на условията и клаузите на проекта на договор (по образец);

1.2. Линеен график и диаграма на работната ръка;
1.3. Протокол за оглед на обекта (по образец);
(Оглед на обекта може да бъде извършен всеки работен ден от 09:00.ч. до 16:00 часа в срока за получаване на оферти в процедурата съгласно обявлението, въз основа на предварително искане от участника до възложителя, подадено преди желания ден за оглед.)
1.4. Документ за упълномощаване, когато лицето, което подава офертата, не е законният представител на участника - оригинал или нотариално заверено копие.
№ 2 Ценово предложение, което се представя в отделен запечатан непрозрачен плик с надпис „Предлагани ценови параметри“ и включва:

2.1. Попълнено и подписано Ценово предложение (по образец) – на хартиен носител;
2.2. Таблица с единичните цени в лева без ДДС на видовете строително-ремонтни дейности – предмет на поръчката на електронен носител в програма Microsoft Excel (по образец).
Прогнозната стойност на поръчката за целия срок на договора е 189 989,03 лв. (сто осемдесет и девет хиляди деветстотин осемдесет и девет лева и три стотинки) без включен ДДС. Посочената обща прогнозна стойност е пределна. Оферта на участник, който е предложил обща стойност за изпълнение на поръчката, която е по-висока от посочената пределна прогнозна стойност, няма да бъде допусната до оценяване и класиране. При несъответствие между сбора от единичните цени, посочени в Таблицата с единичните цени и Общата цена за изпълнение на поръчката, посочена в Ценовото предложение на участника, за валиден ще се счита сборът от единичните цени, посочени в Таблицата с единичните цени. При несъответствие в стойностите, посочени с цифри и с думи, за валидни ще се считат стойностите, посочени с думи. 
III. ОПИС НА ПРЕДСТАВЕНИТЕ ДОКУМЕНТИ – в свободен текст
Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя. Участниците не могат да се позовават на конфиденциалност по отношение на предложенията от офертите им, които подлежат на оценка.

Срокът на валидност на офертите е най-малко 6 (шест) месеца, считано от датата, определена в обявлението за обществена поръчка за краен срок за получаване на оферти.

В изпълнение на чл. 54, ал. 1 от ЗОП Възложителят ще отстранява от участие в процедура за възлагане на обществената поръчка участник, когато:  

1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;  

2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;  

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;  

4. е налице неравнопоставеност в случаите по чл. 44, ал. 5 от ЗОП;  

5. е установено, че: а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор; б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;  

6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;  

7. е налице конфликт на интереси, който не може да бъде отстранен.  

Основанието в т. 3 не се прилага, когато: 1. се налага да се защитят особено важни държавни или обществени интереси; 2. размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

В изпълнение на чл. 55, ал. 1, т. 1, 2, 4 и 5 от ЗОП Възложителят ще отстранява от участие в процедура за възлагане на обществената поръчка участник, за когото е налице някое от следните обстоятелства:

1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

2. лишен е от правото да упражнява определена професия или дейност съгласно законодателството на държавата, в която е извършено деянието;

3. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

4. опитал е да:

а) повлияе на вземането на решение от страна на Възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

Основанията по чл. 54, ал. 1, т. 1, 2 и 7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи, а тези лица са:

1. при събирателно дружество - лицата по чл. 84, ал. 1 и чл. 89, ал. 1 от Търговския закон; 2. при командитно дружество - неограничено отговорните съдружници по чл. 105 от Търговския закон; 3. при дружество с ограничена отговорност - лицата по чл. 141, ал. 1 и 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон; 4. при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от Търговския закон; 5. при командитно дружество с акции - лицата по чл. 256 във връзка с чл. 244, ал. 1 от Търговския закон; 6. при едноличен търговец - физическото лице - търговец; 7. при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран; 8. в случаите по т. 1 - 7 - и прокуристите, когато има такива; 9. в останалите случаи, включително за чуждестранните лица - лицата, които представляват, управляват и контролират участника съгласно законодателството на държавата, в която са установени.  

Когато участник има повече от един прокурист, декларацията се подава само от прокуриста, в чиято представителна власт е включена територията на Република България.

Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата.

Когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

Документите, свързани с участието в процедурата, се представят от участника или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на следния адрес на възложителя: гр. София, бул. „Васил Левски“ № 54, ет. 3, Деловодство.

Документите, свързани с участието в процедурата, се представят в запечатана непрозрачна опаковка, върху която се посочват: 1. наименованието на участника, включително участниците в обединението, когато е приложимо; 2. адрес за кореспонденция, телефон и по възможност – факс и електронен адрес; 3. наименованието на поръчката.  

Опаковката на участника трябва да съдържа всички изискани в документацията за обществената поръчка документи и информация.

Всички изискани от възложителя документи, включително опис на представените документи, се поставят в запечатана непрозрачна опаковка. Ценовото предложение на участника, заедно с Таблицата с единичните цени към него, се поставят в отделен запечатан непрозрачен плик с надпис „Предлагани ценови параметри“, който от своя страна се слага в опаковката при останалите документи. 

В опаковката с офертата си, участникът следва да предостави на електронен носител и подписания с електронен подпис еЕЕДОП във файлов формат .pdf или друг формат, не позволяващ последващо коригиране на неговото съдържание. Таблицата с единичните цени, приложение към Ценовото предложение на участниците и еЕЕДОП – част от заявлението за участие, следва да бъдат на отделни електронни носители, като файлът с Таблица с единичните цени се поставя в плика с надпис „Предлагани ценови параметри“, заедно с хартиения носител на Ценовото предложение и Таблицата.  
За получените опаковки с оферти при възложителя се води регистър, в който се отбелязват:

1. подател на офертата;

2. номер, дата и час на получаване;


3. причините за връщане на офертата, когато е приложимо.

При получаване на опаковката върху нея се отбелязват поредният номер, датата и часът на получаването, за което на приносителя се издава документ.

Не се приемат опаковки с оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

Когато към момента на изтичане на крайния срок за получаване на опаковки пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Опаковките се завеждат в регистъра, воден от възложителя по ал. 1. В тези случаи не се допуска приемане на опаковки от лица, които не са включени в списъка.

При писмено искане за разяснения по условията на обществената поръчка, направено до 7 дни преди изтичането на срока за получаване на оферти, възложителят публикува в профила на купувача писмени разяснения. Разясненията се публикуват на профила на купувача в срок до три дни от получаване на искането и в тях не се посочва лицето, направило запитването. 

Преди започване изпълнението на договора за обществената поръчка, участникът, определен за изпълнител, трябва да представи гаранция за изпълнение в размер на 1 % (едно на сто) от стойността на договора за обществена поръчка. 

Гаранцията за изпълнение се предоставя в една от следните форми: 1. парична сума; 2. банкова гаранция; 3. застраховка в полза на възложителя, която обезпечава изпълнението чрез покритие на отговорността на изпълнителя.  

Гаранцията може да се предостави от името на изпълнителя за сметка на трето лице - гарант.  Участникът, определен за изпълнител, избира сам формата на гаранцията за изпълнение.  Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката. Условията и сроковете за задържане или освобождаване на гаранцията за изпълнение се уреждат в договора за обществена поръчка. 

Когато гаранцията за изпълнение е във формата на банкова гаранция или застраховка в полза на възложителя, която обезпечава изпълнението чрез покритие на отговорността на изпълнителя, срокът й на валидност трябва да е не по-кратък от срока на договора за обществена поръчка + 30 календарни дни.

